b'\n_START_ARTICLE_\nRolls-Royce/Snecma Olympus 593\n_START_PARAGRAPH_\nRolls-Royce/Snecma Olympus 593 je bil turboreaktivni motor z dodatnim zgorevanjem, ki je poganjal nadzvo\xc4\x8dno potni\xc5\xa1ko letalo Concorde. Sprva sta ga razvili sta ga skupaj britanski Bristol Siddeley Engines Limited (BSEL) in francoska Snecma. Osnovan je bil na podlagi Bristol Siddeley Olympus22R. Rolls-Royce Limited je leta 1966 prevzel BSEL in spremenil ime motorja._NEWLINE_Rolls-Royce/Snecma Olympus 593 je bil edini turboreaktivni motor z dodatnim zgorevanjem na potni\xc5\xa1kem letalu. Sicer se je dodatno zgorevanje uporabljalo samo pri vzletu in pospe\xc5\xa1evanju do Mach 2, potem se je izklopil in letalo je "superkri\xc5\xbearilo"._NEWLINE_Olympus 593 je imel enega najve\xc4\x8djih izkoristkov med turboreaktivnimi motorji (po nekaterih virih 43%), vendar je poraba goriva zaradi nadzvo\xc4\x8denga leta kljub temu velikanska. Concorde je za \xc4\x8dezatlantski let porabil pribli\xc5\xbeno enako goriva kot Boeing 747 za isti let, slednji je imel 5X ve\xc4\x8djo kapaciteto potnikov._NEWLINE_Olympus 593 je bil tudi zelo glasen med delovanjem. Med letom je Concorde proizvajal "nadzvo\xc4\x8dni pok", zato je lahko letel nadzvo\xc4\x8dno samo nad morjem.'